Austrijske federalne željeznice
Austrijske federalne željeznice (njemački: Österreichische Bundesbahnen - ÖBB) je austrijska nacionalna željeznička kompanija. U potpunosti je u vlasništvu Vlade Austrije i posluje u tri divizije: putnički prevoz, teretni transport i infrastuktura. Tokom svoga postojanja, Austrijske federalne željeznice su mijenjale naziv i strukturu. Prvobitno su formirane 1923. godine, pod nazivom Bundesbahn Österreich kao nasljednice carskih austrijskih državnih željeznica (k.k. Staatsbahnen - kkStB). Tokom 2. svjetskog rata (1939 - 1945), njemačkim anšlusom Austrije, Željeznice su postale sastavnim dijelom Željeznica njemačkog rajha. Reformirane su 1947. godine od kada nose današnji naziv. Najveće promjene koje se dešavaju u okviru austrijske željezničke mreže su izgradnja Glavne željezničke stanice u Beču kao i gradnja željeznice Koralm (elektrificirane dvokolosječne željeznice za brze vozove), tunela Semmering Base i priključka baznog tunela Brenner sa Italijom.